Oana Roman a cumpărat carne tocată de la Lidl România, dar a avut parte de șocul vieții sale când a ajuns acasă cu toate cumpărăturile. Vedeta a vrut să se apuce de gătit, dar a avut parte o neplăcută. Ce a pățit fiica lui Petre Roman?
Oana Roman a sesizat ANPC după ce a cumpărat carne tocată de la Lidl
Oana Roman ține în permanență legătura cu fanii săi pe rețelele de socializare, iar recent le-a povestit o pățanie. Pe Instagram, vedeta le-a povestit internauților că a vrut să gătească ceva, a mers la un supermarket Lidl din apropiere de casa ei să cumpere toate ingredientele, printre care și carne tocată de porc. Când a ajuns acasă și a deschis caserola cu carne a izbit-o un miros greu de descris în cuvinte.
Carnea pe care o cumpărase era, de fapt, stricată. Oana Roman a precizat că produsul era alterat de ceva timp, deși data de valabilitate indica faptul că produsul este bun de consumat încă multe zile.
Vezi și: Sarmale expirate, puse la vânzare de un mare supermarket din România. Românii le cumpără mereu, din păcate
A avut un șoc când a deschis caserola de carne
"Așa arată o carne cumpărată astăzi de la Lidl, care are termen până pe 9 martie. Nu vreți să știți cum pute. Așa arată. Anpc-ul să se sesizeze și să se ducă peste domnii de la Lidl. Poate măcar le fac niște controale", a scris aceasta pe Instagram.
Postarea vedetei a stârnit revolta internauților. Au fost mulți cei care i-au dat dreptate Oanei Roman și au împărtășit și din experiențele lor. Majoritatea a trecut, de câteva ori, printr-o situație similară, cumpărând produse stricate, deși data de valabilitate indica că acestea sunt proaspete.
Sarmale expirate într-un alt supermarket
Mai bine de 100 de kilograme de sarmale stricate au fost descoperite într-un supermarket din Satu Mare. Societatea a primit o amendă de 20.000 de lei, a anunțat Comisariatul Judeţean pentru Protecţia Consumatorilor (CJPC).
Controlul a intervenit în urma unei sesizări din partea unui client care s-a plâns că a cumpărat sarmale care conţineau carne de porc alterată de la raionul Gastro al supermarketului.
În plus, comisarii CJPC anunță că produsul "sarmale cu carne de porc" avea gust şi miros neconform de carne stricată. În plus, s-a descoperit că s-a folosit un echipament pentru prepararea cărnii neigienizat, care prezenta urme de grăsime arsă.
"În urma acţiunii de verificare, comisarii CJPC Satu Mare au constatat veridicitatea aspectelor cuprinse în sesizare, drept care operatorul economic a fost sancţionat cu amendă în cuantum de 20.000 lei, oprirea definitivă de la comercializare a peste 120 kg sarmale, oprirea temporară a prestării serviciilor din zona Gastro, până la remedierea deficienţelor constatate", a anunțat sursa citată, potrivit Agerpres.